**Dr. Giggles** on vuonna 1992 julkaistu yhdysvaltalainen slasher-elokuva. Sen on ohjannut Manny Coto. Pääosissa ovat Larry Drake (Evan Rendell Jr. eli Dr. Giggles) ja Holly Marie Combs (Jennifer Campbell). Elokuvassa esiintyvät myös Cliff DeYoung ja Glenn Quinn. Elokuva julkaistiin 23. lokakuuta 1992.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Tohtori Evan Rendellin potilaita katoaa katoamistaan Moorehigh’n kaupungissa vuonna 1957. Kaupunkilaiset saavat selville, että isän ja pojan muodostama parivaljakko on repinyt irti potilaiden sydämiä tavoitteenaan yrittää herättää tohtorin menehtynyt vaimo kuolleista. Kaupunkilaiset hälyttävät asialle poliisit, jotka lopulta ampuvat tohtori Rendellin hengiltä. Hänen poikansa Evan Jr. katoaa. 

35 vuotta myöhemmin vuonna 1992 aikuinen Evan Jr. – jota kutsutaan nyt nimellä "Dr. Giggles" hänen kammottavan kikatuksensa ja kyltymättömän pakkomielteensä seurata isänsä jalanjälkiä vuoksi – pakenee mielisairaalasta ja tappaa kaikki hänen tiellään olevat. Moorehigh’ssa 19-vuotias Jennifer Campbell, hänen poikaystävänsä Max Anderson ja heidän ystävänsä suunnittelevat kesälomaa. Jenniferin mieltä painaa sekä perheongelmat että sydänsairaus, jonka vuoksi hänet pakotetaan käyttämään sydänmittaria. Dr. Giggles palaa lapsuudenkotiinsa, käy läpi isänsä arkistot ja kerää sieltä listan nimiä. Hän alkaa seurata ja surmata useita asukkaita, mukaan lukien Jenniferin ystäviä.

Juhlien jälkeen Jennifer kyllästyy sydänmittariinsa ja jättää sen akvaarioon. Jenniferin isä löytää sen, ja hän lähtee etsimään Jenniferiä. Dr. Giggles ilmestyy ja tappaa hänen tyttöystävänsä, Jenniferin aiotun äitipuolen. Jennifer palaa juhliin ja näkee Maxin suutelemassa toista tyttöä. Jennifer järkyttyy ja juoksee peilitaloon. Dr. Giggles huomaa Jenniferillä olevan sama sydänvaiva kuin hänen äidillään, ja hän lähtee Jenniferin perään. Hän tappaa Maxia suudelleen tytön, mutta Jennifer näkee hänen saapuvan ja pakenee. Konstaapelit Magruder ja Reitz löytävät Jenniferin ja vievät hänet poliisiasemalle.

Konstaapeli Magruder selittää Reitzille, miten Evan Jr. pakeni. Magruder oli vartiovuorossa ruumishuoneella, jossa tohtori Rendellin ja tämän vaimon ruumiita säilytettiin. Tutkiessaan kikatusta hän joutui todistamaan, miten Evan Jr. leikkasi itsensä ulos äitinsä ruumiista skalpellilla. Hän oivalsi, että Rendell oli leikannut auki vaimonsa ruumiin, tunkenut poikansa sisälle ja ommellut ruumiin kiinni. Pojan uhkailtua Magruderia tämä pyörtyi järkytyksestä. Herättyään hän huomasi, että Rendellin vaimon ruumis oli ommeltu uudelleen kiinni ja kaikki jäljet ruumishuoneelta oli siivottu.

Dr. Giggles menee Jenniferin talolle ja hyökkää Jenniferin isän kimppuun. Konstaapeli Magruder lähtee tutkimaan taloa ja löytää Jenniferin isän makaamassa verilammikossa. Dr. Giggles haavoittaa Magruderia kuolettavasti, mutta Magruder ehtii ennen kuolemistaan ampua ja haavoittaa tätä. Reitz saapuu pian tapahtuneen jälkeen paikalle löytäen kumppaninsa kuolleena ja Jenniferin isän haavoittuneena mutta elossa.

Dr. Giggles palaa piilopaikkaansa ja poistaa luodin itsestään. Hän kaappaa Jenniferin ja kertoo tälle suunnitelmastaan vaihtaa tämän "rikkinäinen" sydän yhteen tämän ystävien sydämistä. Reitz ja Max saapuvat paikalle. Reitzin kiinnittäessä Dr. Gigglesin huomion Max ja Jennifer pakenevat. Gr. Giggles tappaa Reitzin, mutta hänen isänsä talo räjähtää ja sortuu hänen niskaansa.

Sairaalassa Jennifer saa selville, että illan tapahtumat ovat vaurioittaneet hänen sydäntään niin, että se vaatii välittömän leikkauksen. Kesken valmistelujen Dr. Giggles ilmestyy ja tappaa verisesti sairaalan henkilökuntaa. Hän jahtaa Jenniferiä talonmiehen komeroon. Jennifer väijyttää ja lopulta tappaa Dr. Gigglesin tämän omilla välineillä. Dr. Giggles rikkoo neljännen seinän katsomalla kameraan ja kysymällä heikosti "onko...talossa...tohtoria?" kunnes hän kaatuu ja menehtyy.

Lopussa Jennifer toipuu sairaalassa ja saa vieraakseen Maxin sekä isänsä.

**Juonipaljastukset päättyvät tähän.**

Lähteet
-------

1. ↑  Dr. Giggles *American Film Institute*. Viitattu 14.4.2024. (englanniksi)
2. ↑  Kutzera, Dale; Biodrowski, Steve: Dr. Giggles *Cinefantastique*.  9/1996. Viitattu 14.4.2024. (englanniksi)
3. ↑  Dr. Giggles (1992) *Box Office Mojo*. Viitattu 14.4.2024. (englanniksi)
4. ↑  Dr. Giggles *Rotten Tomatoes*. Fandango Media. Viitattu 14.4.2024. (englanniksi)
5. ↑  Canby, Vincent: Review/Film; Dotty Doctor Amid Vacuous Victims *The New York Times*.  24.10.1992. Viitattu 14.4.2024. (englanniksi)

Aiheesta muualla
----------------

* *Dr. Giggles* Internet Movie Databasessa. (englanniksi)
* Dr. Giggles AllMovie-sivustolla (englanniksi)
* Dr. Giggles Box Office Mojossa (englanniksi)
* Dr. Giggles Letterboxd-sivustolla (englanniksi)
* Dr. Giggles Rotten Tomatoes -sivustolla (englanniksi)
* Dr. Giggles American Film Institute Catalogissa (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Dr. Giggles